“ผู้ว่าฯกทม.” โพสต์อวยพรสงกรานต์ ย้ำ 7 สิ่งต้องงด ลดเสี่ยงติด “โควิด-19”
"พล.ต.อ.อัศวิน ขวัญเมือง" ผู้ว่าราชการกรุงเทพมหานคร โพสต์เฟซบุ๊กอวยพรสงกรานต์ 2563 พร้อมย้ำ 7 สิ่งต้องงด ลดเสี่ยงติด "โควิด-19"
"พล.ต.อ.อัศวิน ขวัญเมือง" ผู้ว่าราชการกรุงเทพมหานคร โพสต์เฟซบุ๊กอวยพรสงกรานต์ 2563 พร้อมย้ำ 7 สิ่งต้องงด ลดเสี่ยงติด "โควิด-19"
13 เม.ย. 2563

ผู้สื่อข่าวรายงานว่า เนื่องในวันนี้ (13 เม.ย.63)​ซึ่งเป็นวันแรกของเทศกาลสงกรานต์ และเป็นเทศกาลสงกรานต์ปีแรกของประเทศไทยที่งดการจัดงานสงกรานต์ งดเล่นน้ำ เนื่องจากสถานการณ์การแพร่ระบาดของเชื้อไวรัสโคโรนา 2019 (โควิด-19)
ทางด้าน พล.ต.อ.อัศวิน ขวัญเมือง ผู้ว่าราชการกรุงเทพมหานคร (กทม.)​ ก็ได้โพสต์ข้อความอวยพรปีใหม่ไทยผ่านทางเฟซบุ๊ก โดยระบุว่า สงกรานต์ปีนี้ไม่คึกคักเพราะสถานการณ์การแพร่ระบาดของเชื้อไวรัสโควิด-19 ทำให้ต้องงดจัดกิจกรรมเทศกาลสงกรานต์และงานรื่นเริงต่างๆ
พร้อมย้ำ ขอความร่วมมือประชาชนร่วมสืบสานประเพณีไทยแบบห่างไกลโควิด-19 โดยงด 7 ข้อปฏิบัติ ดังนี้
1.งดเล่นสาดน้ำ
2.งดจัดงานสงกรานต์ทุกประเภท
3.งดดื่มสุราหรือเครื่องดื่มผสมแอลกอฮอล์ทุกชนิด
4.งดเดินทางกลับภูมิลำเนา
5.งดเข้าร่วมกิจกรรมที่รวมคนจำนวนมาก หรือเดินทางไปพื้นที่เสี่ยงต่อการแพร่ระบาดของโรคโดนเด็ดขาด
6.งดเว้นการรดน้ำขอพรผู้ใหญ่ทุกกรณี
7.งดใกล้ชิด ควรเว้นระยะห่างทุกกิจกรรม
ทั้งนี้ ผู้ว่าฯ กทม. ระบุว่า ประชาชนยังสามารถร่วมสืบสานประเพณีสงกรานต์และสร้างความสุขให้กับครอบครัวได้ โดยการสรงน้ำพระพุทธรูปประจำบ้าน ไหว้ขอพรปู่ย่าตายาย เครือญาติผู้ใหญ่ โดยเว้นระยะห่าง 1-2 เมตร และโทรศัพท์หรือวิดีโอคอลไปกราบขอพรผู้ใหญ่ที่อยู่ห่างไกล อวยพรให้กัน และให้กำลังใจซึ่งกันและกัน ซึ่งจะเป็นการสร้างความอบอุ่นใจในยามนี้ได้มากทีเดียว



 